
2 LA ROSA DELS VENTS 


Ed ito ria I 


Per una cultura del 
“De cap manera” 

J ordi Pujol va escriure un article per La Vanguardia 
que es publicaria el 29 de maig del 2005 anomenat 
na Cultura del No”. En aquest article no va inventar- 
se res de nou, però va plantejar un concepte que encara 
no havia arribat a les nostres terres i que per als an- 
glòfons responia a les sigles NIMBY (Not in my back 
yard - No al meu pati). Aquest concepte serviria als 
politicòlegs per englobar a tot els moviments plata- 
formistes que s’oposen a iniciatives que els governants 
anomenen d’“interès general” i que només responen 
a interessos comercials, majoritàriament especulatius 
d’un sector minoritari de la població que acostuma a 
coincidir amb el que acumula tan el poder com el capi¬ 
tal. 

Es força evident que aquest és un tema que preocupa a 
la classe política ja que genera uns moviments opositors 
que acaben obstruint els seus projectes. Això és així fins 
l’extrem que la Secretaria de Relacions Públiques In¬ 
stitucionals i Participació a editat un manual anomenat 
“De l’Aquí No a l’Així Sí.”, on es facilita tot un seguit 
de passos per a fer que aquestes plataformes vegin com 
de “participatiu” ha estat el procés “negociador” que no 
ha portat a cap canvi o a algun de ben petit respecte el 
projecte inicial. D’aquesta manera diu que per a això 
“és bàsic demostrar que s’ha escoltat, prenent nota amb 
cura de tot el que es diu en el procés, llegint-ne i anal- 
itzant-ne els continguts, recollint-los en un document 
de conclusions i fent arribar aquest document als par¬ 
ticipants per tal de validar els continguts dels que s’ha 
recollit”, és imprescindible “demostrar que s’ha escol¬ 
tat”. Tot i que per a conèixer la realitat institucional 
sobre aquests temes només cal recórrer a la memòria 
col·lectiva per recordar quan Miguel Arias Canete va 
dir que la tramitació per les Corts del PHN seria un 
“paseo militar” i que el transvasament de l’Ebre sortiria 
“por huevos”. Amb tarannàs diferents, que només var¬ 
ien a nivell lingüístic, veiem com altres infraestructures 
segueixen aquesta mateixa màxima. Dos clars exemples 
en són el TAV i la MAT, que són aprovades amb una 
forta oposició de la població. 


Aquests dos projectes tenen el punt de partida en la 
Unió Europea que deixarà en mans estats la seva ex¬ 
ecució i els detalls més concrets del recorregut a nivell 
local. El TAV respon al pla d’infraestructures conegut 
com a Xarxa Transeuropea de Transports que a més 
a més de dels trens d’alta velocitat, inclou noves au¬ 
tovies, super-ports, ampliació d’aeroports, etc. Darrera 
d’aquesta xarxa es troba el poder financer i del capital 
de les indústries més fortes d’Europa agrupades sota 
la Taula Rodona Europea d’Industrialistes (ERT) on 
trobem les principals transnacionals d’Europa. Aquest 
grup va decidir l’any 1991 amb la Comissió Europea 
la construcció de 30.000 kilòmetres ferroviaris d’alta 
velocitat, conjuntament amb 12.000 Km d’autovies, 
més ports i aeroports amb un pressupost d’uns 600.000 
milions d’euros. Aquest pla preveia l’increment conse¬ 
qüent del C02 en un 42%. El cost econòmic de la con¬ 
strucció tampoc és menyspreable, ja que és molt més car 
que el del tren convencional, situant-se a l’entorn d’uns 
18 milions d’euros cada quilòmetre. Pràcticament tot 
el pressupost serà públic, però la seva explotació serà 
privada A més a més, el concepte en si d’aquest mitjà 
de transport ja és en si elitista i centralista: Elitista pel 
tipus d’usuari mig a qui va destinat aquest mitjà, tenint 
en compte que el seu principal objectiu és competir 
amb les companyies aèries de vols per professionals de 
negocis; i Centralista perquè només té com a objec¬ 
tiu enllaçar grans ciutats, sense tenir en compte cap 
de les altres poblacions per les que passa. L’altre prob¬ 
lema que porta el TAV és l’urbanístic, començant pels 
enderrocs i les expropiacions forçoses conseqüents que 
suposa el seu pas per una població i sumat a la presa 
amb que s’estan fent les obres ha produït esquerdes en 
molts edificis de les diferents poblacions on s’estan fent 
obres. A més a més cal veure els plans urbanístics que 
són conseqüència de la seva arribada. Només cal veure 
la seva afectació a la ciutat de Barcelona, on el seu pas 
per Sants com a la nova estació de la Sagrera, suposen 
la reforma de l’entorn les respectives estació amb nous 
espais residencials i terciaris, generant un alt volum de 
negoci per als seus beneficiaris. 

En el que suposa estrictament la construcció del TAV 
hem de pensar que aquest mitjà de transport genera un 
gran impacte ambiental i social pel seu efecte barrera. 
El seu traçat suposa, tenint en compte l’orografia del 
nostre territori, obviar tota mena d’obstacles en pro de 
corbes molt obertes, amb radis de curvatura de 4 a 6 
quilòmetres i una pendent màxima d’un 1,5%. Tam¬ 
poc podem oblidar que el cost energètic d’un d’aquests 

trens es comparable al del consum domèstic de 25.000 
habitants quan aquest arriba als 300km/h. Cal parlar 
llavors d’on es planteja treure aquesta energia i ens 
sortirà unes altres sigles conegudes: la MAT. Aquestes 
sigles responen a la denominació de la línia imposada 
de Molt Alta Tensió de 2 x 400 Kv que creua els Pir¬ 
ineus per a portar electricitat des de l’Estat Francès. 
Les institucions diuen que aquesta línia neix amb la 
intenció de proveir al TAV i als comerços gironins, però 
la veritable clau està en una decisió del Parlament Eu¬ 
ropeu i del Consell del 2003 que s’estableix un conjunt 
d’orientacions sobre les xarxes transeuropees en el sec¬ 
tor de l’energia (electricitat i gas) on es parla dels “eixos 
de projectes prioritaris” i de l’augment de les capacitats 
d’interconnexió elèctrica entre França-Espanya-Portu- 
gal, del desenvolupament de connexions elèctriques 
entre Estats membres necessàries per al funcionament 
del mercat interior i per a garantir la habilitat i seguretat 
de funcionament de les xarxes elèctriques i del desen¬ 
volupament de connexions elèctriques entre Estats no 
membres de la UE per al subministrament d’electricitat 
a la Comunitat Europea. Es en aquest annex II on 
trobem la que anomenen anella elèctrica del Mediter¬ 
rani (França-Espanya-Marroc-Algèria-Tunísia-Lí- 
bia-Egipte-Pròxim Orient-Turquia-Grècia-Itàlia). 
Cosa que es demostra periòdicament quan el president 
de torn de l’Estat Espanyol pacta amb els governs mar¬ 
roquins la venta d’energia elèctrica. 

Podem concloure que tot el que envolta el TAV és una 
suma de mentides i despropòsits, de mala gestió de les 
infraestructures, d’especulació urbanística i hns i tot 
energètica. De tot això i més, només es pot concloure: 
No al TAV! No a la MAT! No a la destrucció del ter¬ 
ritori! Al vostre progrés: de cap manera! ■ 



Vota'ns 
o vindrà el PP1 




Vola'ns o vindran 
ela rojos, la ETA i 
als maríconsí 



Votans 
o vindran els 
moros! ( sl cola.--) 




QUE SEN VAGIN 

tots rn 

Actualitat 


La casa gran del catalanisme 


D urant èpoques preelectorals, la lògica del joc democràtic estableix estratègies o idees força que serveixen 
per escalfar motors de cara a les eleccions i, es pensen, engrescar a les masses. Això és el que estan fent 
actualment tots els partits (petits i grans) com ara el PSC i la seva “Catalunya Optimista”, el “Sí, digui’m” 
del Partit Popular o la “Casa Gran del Catalanisme” de CDC. En aquest article ens centrarem en la proposta 
d’Artur Mas i el seu partit. 

De cara a les properes eleccions generals, Artur Mas ha tret de la butxaca la refundació del catalanisme. Res 
de nou: la burgesia catalana torna a utilitzar la “catalanitat” per treure benefici a les urnes (i per tant, benefici 
econòmic). Cal tenir present el moment en què ens trobem a l’hora d’analitzar aquesta estratègia: desenvo¬ 
lupament de l’estatut i properes privatitzacions de ferrocarrils, aeroports, salut, educació i altres serveis públics, 
política afavorida i dirigida, no ho oblidem, per la UE. 

Segons CDC, la necessitat d’aquesta refundació es basa en la percepció de que “la moral col·lectiva està baixa, 
el prestigi del país en entredit, la credibilitat de les institucions sota mínims i l’orgull de ser catalans força 
malmès”. Troben l’origen de tot plegat en l’arribada al poder del Tripartit, com si la coalició de la qual participa 
(CyU) no tingués res a veure en aquesta situació. ,;Es que CyU no participa de les institucions? <;Ha suposat un 
canvi en les polítiques econòmiques i socials l’arribada al poder del Tripartit?. 

Una altra idea exposada és la “regeneració de la democràcia” i situen al seu partit al capdavant d’aquest pro¬ 
jecte, és a dir, la seva regeneració passa per tornar al poder de la Generalitat (i de l’Estat, entrant al govern amb 
ministres o a través d’acords) sigui amb UDC o amb qui calgui. Aquest és un del arguments que gairebé tots 
els partits han fet seu, de manera que els responsables de la pèrdua de credibilitat de les institucions s’erigeixen 
a si mateixos com a garants de la regeneració. 

Tornen a agafar la bandera del catalanisme, com van fer en temps pretèrits, com a eina que els permet obtenir 
vots i, per tant, arribar al poder. No trigaran a desqualificar tot projecte que no càpiga dins del paraigües de la 
Casa Gran, especialment els que sorgeixen i sorgiran com a resposta a les polítiques neoliberals. No trigarem 
en sentir com ens acusen de no voler el progrés de Catalunya. 

El cas és que em pregunto si, malgrat el bombardeig mediàtic, aconsegueixen enganyar a alguna. Els partits 
deuen pensar que la desconfiança cap a les polítiques és quelcom sortit del no res o que és fruit d’una rabieta 
sense sentit. Tot i els mitjans de comunicació, ens queda un xic de memòria i tenim ben present quins són 
els responsables de l’estat de les infraestructures, del sistema sanitari, de l’educació, etc: els diferents partits 
polítics que, bé a la Generalitat o bé al Congrés dels Diputats, han recolzat les polítiques que ens han dut a la 
situació actual. 

Hem de trencar d’una vegada amb el parany del catalanisme com a argument polític dels partits nacionalistes. 
Catalunya no es defensa des de les institucions, ni amb projectes com la MAT, el Quart Cinturó o el TAV. 
Aquests projectes no beneficien el conjunt d’habitants de Catalunya sinó les classes dirigents i els seus negocis. 
Catalunya es defensa amb les lluites contra les polítiques neoliberals que es desenvolupen arreu. Perquè no 
oblidem que Catalunya no és més que la gent que hi viu. 

Es clar que cal una “regeneració política”; però una regeneració que deixi de banda els partits, tradicionals o 
no; una regeneració que es basi en la construcció de projectes autogestionats com ara cooperatives de consum, 
escoles lliures, ateneus o centres socials, grups de recolzament mutu o experiències laborals que deixin de 
banda la lògica del mercat. Hem de tenir clar que aquesta regeneració passa per la construcció dels ciments del 
nou món que portem als nostres cors. ■ 

Sobre l’impuls 
revolucionari 



A 

E s la misèria que condueix la gent a rebel·lar-se con¬ 
tra la tirania? Creus que la gent es revoltarà quan 
les seves condicions de vida siguin massa precàries? 
Existeix el tòpic que quan les condicions econòmiques 
empitjorin i es comenci a passar gana, les masses es re¬ 
voltaran. Això no és gaire creïble, si prenem l’exemple 
d’alguns treballadors extremadament explotats amb 
condicions de vida infrahumanes, sous de misèria, 
jornades laborals inacabables... i que malgrat les seves 
penúries no es revolten. Els homes amb l’estomac 
buit no lluiten per la llibertat, lluiten per guanyar-se 
el pa. 

Si això és així, potser és just el contrari—les millores 
socials i laborals—el que donaria prou temps i en¬ 
ergia a la gent com per considerar la seva situació i 
actuar en concordança? Als anys 60, quan va incre¬ 
mentar-se el nivell de vida juntament amb el temps 
lliure, semblava que la gent es tornés més rebel que 
mai. Això significa que la nostra primera tasca com 
a revolucionaris és ser reformistes? Hauríem de con¬ 
centrar les nostres energies en posar pegats al sistema 
per tal que algun dia sigui més planer fer canvis més 
fonamentals? 

Desafortunadament, això tampoc ha funcionat: més 
d’una generació s’ha venut al capital, a canvi de com¬ 
partir els botins de l’opressió, inclosa la seva pròpia 
opressió. Sovint, les campanyes reformistes consu¬ 
meixen més energia de la que produeixen o encara 
pitjor: sempre que les lluites revolucionàries s’apropen 
a la victòria, apareixen els reformistes per segrestar-la, 
negociant la pau entre els insurgents i els poderosos— 
a vegades acomplint alguna de les reformes que sense 
la revolta mai haurien sigut possibles, però amb el 
cost d’aquesta revolta i dels més elevats objectius 
que hauria pogut obtenir. Les campanyes reformistes 
són una vàlvula de pressió; com a molt, l’impuls que 
creen pot desembocar cap a esforços més conscienci- 


ats, però el més important és l’impuls, no els ben¬ 
eficis materials guanyats—això és així a no ser que 
siguis algú d’aquests que pensa que el món ja està 
bé mentre tothom pugui consumir en abundància. 
Llavors, què és el que desperta el poble: el patiment 
o l’alleujament? Què inspira la gent a fer canvis 
dramàtics en les seves pròpies vides i en el món del 
seu voltant? 

Caldria apostar per les contradiccions. Quan la 
tensió entre les vides que viu la gent i les vides que 
desitgen viure és massa gran, quan poden imaginar 
alternatives i comprovar que són possibles, comen¬ 
cen a succeir canvis. 

Tal vegada, el més important que poden fer els rev¬ 
olucionaris és emfatitzar aquestes tensions. 
Intensificant les contradiccions amb propaganda 
que encoratgi la gent a aspirar a molt més del que li 
dóna l’status quo. 

Tothom té anhels i somnis d’una millor vida que 
sembla impossible; validant públicament aquests 
desitjós i oferint petits exemples sobre com fer-los 
realitat, ens podem ajudar mútuament a sortir dels 
nostres caus. 

Això no és excessivament complicat en comunitats 
obertament oprimides, tot i que logísticament és 
molt més difícil: requereix demostrar que alguns 
dels reptes de supervivència es poden solucionar 
col·lectivament i a través de la resistència col·lectiva. 
Però aquest plantejament pot ser aplicat en altres 
contexts—allà on un secretari mira massa temps per 
la finestra, allà on una enamorada desitja poder par¬ 
lar lliurement sobre la seva atracció cap a les altres 
persones, allà on una àvia resta oblidada per la seva 
família—si la nostra crítica del poder i la riquesa és 
acurada, tothom en aquesta societat hi té a guanyar 
en la transformació de la mateixa, i no només els 
perdedors en el joc del poder. ■ 

Lectures 


La mentalitat 

Mohamed SAÏL. 

“La mentalité kabyle” 

(Le Libertaire,16 de febrer de 1951) 

En moltes ocasions, he parlat en aquestes columnes 
del temperament llibertari i individualista caracter¬ 
itzat dels meus compatriotes berbers d’Algèria. Però 
avui, mentre que la cova d’Ali Baba d’ultramar peta 
i s’esfondra, crec útil d’afirmar, contra tots els pes¬ 
simistes professionals o els somiadors en ruptura de 
llocs lucratius que l’Algèria alliberada del jou coloni- 
alista seria ingovernable en el sentit religiós, polític i 
burgès de la paraula. I desafio a tots els vulgars que 
aspiren a la corona d’aportar la menor raó vàlida i 
honrada a les seves aspiracions malsanes, ja que els 
oposo precisions palpables i comprovables, sense ne¬ 
gar tanmateix que la seva política té algun èxit quan 
es tracta d’acció contra el tirà colonialista. 

Cal veure l’indígena algerià, el kabyl sobretot, en el 
seu medi, en el seu poble natal i no jutjar-lo sobre 
el seu comportament en una reunió, manifestant- 
se contra el seu enemic mortal: el colonialisme. 

Per a l’indígena algerià, la disciplina és una submissió 
degradant si no és lliurement consentida. Tanmateix, 
el berber és molt sensible a l’organització, a l’ajuda mú¬ 
tua, a la camaraderia, però, federalista, no acceptarà 
d’ordre més que si és l’expressió dels desigs del comú, 
de la base. Quan un delegat del poble és designat per 
l’Administració, Algèria ho considera com un enemic. 

La religió que, abans, el sotmetia a la bona voluntat 
del morabit, és en decadència, fins al punt que és 
comú veure el representant d’Alà reunir-se amb 
l’infidel en la mateixa abjecció. Tothom parla encara 
de Déu, per costum, però en realitat ningú més no 
hi creu. Alà és en fracàs gràcies al contacte perma¬ 
nent del treballador algerià amb el seu germà de mis¬ 
èria de la metròpoli. Respecte al nacionalisme, que 
espero sovint retreure als algerians, cal no oblidar 


que és el trist fruit de l’ocupació francesa. Un acosta¬ 
ment dels pobles el farà desaparèixer, com farà de¬ 
saparèixer les religions. I, més que tot altre, el poble 
algerià és accessible a l’internacionalisme, perquè en 
té el gust, o la seva vida errant li obre inevitablement 
els ulls. Es troben kabyls a les quatre cantonades del 
món; s’agraden arreu, fraternitzen amb tothom, i el 
seu somni és sempre el saber, el benestar i la llibertat. 

També em nego a creure que guinyols nacionalistes 
es puguin fer un dia ministres o sultans en el propòsit 
de sotmetre aquest poble, rebel per temperament. 

Fins a l’arribada dels francesos, mai els kabyls no han 
acceptat pagar impostos a un govern, incloent-hi el 
dels àrabs i el dels turcs dels quals no havien abraçat 
la religió més que per força de les armes. Insisteixo 
particularment en el kabyl, no perquè jo mateix sóc 
kabyl, sinó perquè és realment l’element que domina 
des de tot punt de vista i perquè és capaç compor¬ 
tar la resta del poble algerià en la revolta contra tota 
forma de centralisme autoritari. 

El més divertit de la història és que la banda dels 
quaranta lladres o xarlatans polítics ens representi el 
nacionalisme d’ultramar sota la forma d’una unió 
àrab amb l’emblema musulmà i amb caps polítics, 
militars i espirituals en la imatge dels països del Ll¬ 
evant. Reconec que el déu àrab dels nostres sinistres 
titelles d’Algèria ha fet bé les coses, ja que la guerra 
jueu-àrab ens va revelar que els caps de l’islamisme 
integral no són més que vulgars venuts als americans, 
als anglesos, i als jueus mateixos, els seus pretesos 
enemics. Un xic traïdor per als nostres dervissos al¬ 
gerians, però saludable per al poble que comença a 
veure-hi clar. 

Res a fer, els algerians no volen ni la pesta, ni el còlera, 
ni un govern de roumi, ni el d’un caid. D’altra ban¬ 
da, la gran massa dels treballadors kabyls sap que un 
govern musulmà, a la vegada religiós i polític, no pot 
revestir més que un caràcter feudal, doncs primitiu. 
Tots els governs musulmans ho tenen provat. 

Els algerians es governaran ells mateixos a la man¬ 
era del Poble, del douar, sense diputats ni ministres 
que s’engreixen en els seus càrrecs, ja que el poble 
algerià alliberat d’un jou no voldrà mai donar-se’n 

un altre, i el seu temperament federalista i lliber¬ 
tari n és el segur garant. Es a la massa dels trebal¬ 
ladors manuals que es troben la intel·ligència ro¬ 
busta i la noblesa d’esperit, mentre que l’horda 
dels “intel·lectuals” està, en la seva immensa 
majoria, desproveïda de tot sentiment generós. 

Respecta als estalinistes, no són representatius; 
els seus membres es recluten de manera única 
entre els cretins o la deixalla del poble. Ja que 
l’indígena no té gaire entusiasme per enganxar- 
se una etiqueta, que sigui mentidera o superfeix- 
ista. Per als col·laboradors, policies, magistrats, 
caids i altres negrers del formatge algerià, la seva 
sort és per endavant: la corda, que valen a penes. 

Per totes aquestes raons, els meus compatriotes han 
de ser considerats com a autèntics revolucionaris 
anhelants de l’anarquia? No, ja que tenen el tem¬ 
perament indiscutiblement federalista i llibertari, 
enyoren l’educació i la cultura, i els hi falta la nos¬ 
tra propaganda, que és tanmateix indispensable a 
aquests esperits rebels. 

És allò per la qual cosa treballen els nostres com¬ 
panys anarquistes de la federació nord-africana. 

Qui era Mohamed Said? 

Militant anarquista i independentista nascut el 
14 d’octubre de 1894 a Taourirt (Aït Ouaghlis). 

Havent fet els seus estudis primaris a Algèria, no se 
sap per quines circumstàncies va anar a França. Du¬ 
rant la Primera Guerra Mundial, és pres per insub- 
missió després d’exercir la deserció. En ser alliberat, 
s’instal·la en la regió parisenca i s’adhereix a la Unió 
Anarquista. El 1923 funda amb Slimane Kiouane el 
Comitè de defensa dels indígenes algerians. Apareix¬ 
en el 1924 els seus primers articles on denuncia el 
colonialisme, el centenari de la conquesta d’Algèria... 
en publicacions anarquistes tals com El Llibertari, 
La Veu Llibertària... El 1932 es fa el gerent del Des¬ 
pertar social i hi publica diversos articles on crida els 
algerians a organitzar-se i a revoltar-se. Però l’article 
antimilitarista li van valer les persecucions judicials 
al final del mateix any. El 1934, és pres per possessió 


d’armes prohibides. En ser alliberat, continua mili¬ 
tant a la Unió dels Anarquistes. 

Al començament de la Guerra Civil, s’introdueix en 
el Grup Internacional de la columna Durruti (CNT), 
creat pels anarquistes que es neguen a fondre’s en 
les Brigades Internacionals, que consideren contro¬ 
lades pels comunistes. Les seves primeres cartes del 
front van ser publicades des de l’octubre de 1936 a 
l’Espanya antifeixista. El novembre de 1936, va ser 
ferit a prop de Sarragossa i va entrar a França. El 1937 
participa en diverses manifestacions: Contra la pro¬ 
hibició del PPA, contra la repressió dels manifestants 
tunisians i en suport de la revolució espanyola. El 
1938, és pres i és condemnat per provocació militar. 
Sota l’ocupació, encara és detingut i és internat al 
camp de Riom d’on s’escapa. Es va especialitzar fins 
a l’alliberament en la fabricació de dalla-papers. El 
1946 va reprendre la seva lluita anticolonialista en 
el context Llibertari a la seva mort l’abril de 1953. 
La majoria dels seus textos són reagrupats sota el 
títol Crides als treballadors algerians i publicades 
per la Federació Anarquista el 1994. Els textos de 
Mohamed Saïl són d’una importància capital pel fet 
que demostren la brillant presa de consciència del 
militant anarquista i antifeixista, no només de la seva 
condició de colonitzat davant la lluita per a la seva 
independència. 

Per ell, el combat polític per una ideologia no impe¬ 
deix el combat per la identitat algeriana ni la presa de 
consciència de la identitat berber. Això és veu molt 
clar en el seu text La mentalitat kabyle (1951), on 
descriu amb orgull els valors d’aquests Berbers. ■ 

Història 


“ELS SITUACIONISTES” 

Per Wu Ming 6 

1. LA SOCIETAT SENSE CLASSES HA TROBAT 
ALS SEUS ARTISTES 

Com bé saben les lectores d’aquesta sèrie trastornada, 
tot es normalitza amb el temps, l’avantguarda es con¬ 
verteixen en moda. Bé ho saben tots i totes les quals 
escriuen d’aquestes qüestions i inclouen aquest raona¬ 
ment en la seva reflexió al començament d’un article 
com aquest. L’antepenúltim manifest salvatge és pas¬ 
tura de la pasta i queda engolit pels cervells (les mil¬ 
lors ments) d’aquells d’aquesta generació que han estat 
destruïts per l’udol de la fama i d’aquest gest humà tan 
dona de Lot que és la retrospectiva . Sal en les ferides 
cicatritzades i la decisió de comprar aquests salers d’Ikea 
tan de disseny. 

I en aquestes arribem al situacionisme. Aquest movi¬ 
ment mític. Agitadors? Borratxos? Cineastes? Trastor¬ 
nats? Els veritables artífexs del maig francès? Situa- 
cionistes en els texts de Rotten? Poso situacionista en 
l’exegesi de la globalització? Segons el gran Greil Mar- 
cus, l’explosió punk sembla ser l’últim esperó trans- 
gressiu del món cultural. “Quines merdes dius”, afir¬ 
marien els ravers, bloggers i altermundistas interneters. 
Sí, sí, però allò que el vell de la muntanya va afirmar 
amb rotunditat entre vapors tetrahidrocannabins va 
explotar en l’Anglaterra Thatcheriana de crisi i atur. 
Està demostrat. Llegeixin aquest magnífic “Rastres de 
Carmí” . O el nou de Servando Rocha de La Felguera. 

Però tornem al modern com diria Asger Jon a la seva 
dona quan aquesta volia dedicar la seva obra pictòrica 
a una llanda de musclos. Els situacionistes: uns tipus 
que pel que sembla tots els post-moderns citen. Fins 
i tot apareixen en una bibliografia d’aquella globalit- 
zant fira dels diners, la policia i l’economia cultural 
que va anar al Fòrum de les Cultures de Barcelona. 
“Pardon?”, que diria altra vegada Asger Jorn. Sí, fills 
meus. L’avantguarda sembla que només és un periòdic. 

I els situacionistes: qui van ser? En quins bars van 
beure? Què van escriure? On paraven? Quines drogues 
es passaven? Quines pel·lícules veien? Debord només és 
un paio que feia pel·lícules rares? Vaneigem segueix viu 
i publicant i sent ressenyat pel filòsof del cavall Savater? 



2. EL LLETRISME 

No. No es pensin que el lletrisme és això que sofreixen els 
mileuristes amb els seus deutes i la seva targeta de crèdit 
o dèbit i que en comptes de ser art postal (mail art) és 
terrorisme de la bústia. Perquè la jovenalla situacionista 
provenia d’una altra moguda que es podria sintetitzar 
en l’altra “avantguarda de l’avantguarda”. Es resumeix 
en: Isidore Isou , romanès amb cara deTony Curtis, allò 
de la paraula no significava res (després de la tirada del 
dadà) i escenificar un nou estadi en la reducció del món: 
els lletristes reduirien la paraula a la lletra, al pur signe, 
aparentment sense significat i, en realitat, intermina- 
blement fecund. Prompte Gallimard, la famosa edito¬ 
rial, li va oferir un contracte a Isou. Això sí, després que 
un dels seguidors del romanès amenacés de cremar les 
oficines de l’editorial. Els lletristes serien més coneguts 
a París per substituir la cortesia pel soroll, la paraula per 
la lletra. L’acció, avalor més aviat, que va induir el per 
llavors noi de 19 anys Guy-Ernest Debord a unir-se als 
lletristes va tenir com a decorat el Festival de Cannes. 

Després de diversos films anticine (Hurlements en 
faveur de Sade, pantalles en blanc i gent parlant) i de 
la ruptura amb Isou, el 28 de juliol de 1957 en una 
petita ciutat italiana, té lloc la fusió de la Internacional 
Letrista i el Moviment Internacional per una Bauhaus 
Imaginativa creant-se la Internacional Situacionista. La 
Internacional Situacionista es deixa veure per la rive 
gauche. “Els que intenten prendre posicions després 
del surrealisme descobreixen una vegada i una altra 
qüestions que ho precedeixen. Per Vaneigem, ja en el 
grup, el paper de la Internacional Situacionista era la 
d’aplicar “la violència dels delinqüents en el plànol de 
les idees”. És el 1957. 

3. LA FELICITAT ÉS UNA ANADA NOVA A EU¬ 
ROPA: L’OCI ÉS LA VERITABLE QÜESTIÓ REV¬ 
OLUCIONÀRIA 

Encunyada la frase de Saint Just, els situacionistes es 
dediquen a escriure coses tan belles i trastornades com 
que faventurer no és algú a qui li succeïxen les aven¬ 
tures, sinó que és algú que fa que succeeixin. Per què 
totes les revolucions s’havien basat en la justícia i no en 
la felicitat? Fundada el 1957, la IS va ser considerada 
una associació paneuropea d’estetes megalòmans i tras¬ 
tornats, menyspreats (com no) per l’esquerra i taxati¬ 
vament ignorats per tots els quals l’envoltaven. Seria 
la primera revolució basada conscientment no en una 
crítica del sofriment en la societat dominant sinó en 
una “crítica total de la seva idea de felicitat”, una crítica 
en forma d’actes, una nova manera de portar a terme la 
vida quotidiana. Totes les revolucions anteriors s’havien 
basat en la justícia, no en la felicitat. 

L’escriptura situacionista era alhora una forma de críti¬ 
ca i de soroll, dirigida amb igual força contra “totes 
les formes d’organització social i política de l’Est i de 
l’Oest” i contra tots aquells “que intentaven canviar¬ 
ies”: dirigents, buròcrates, tecnòcrates, líders sindicals, 
teòrics de l’Estat del benestar, urbanistes, leninistes, 
artistes, professors, estudiants, capitalistes, gent de 
l’espectacle, la reialesa, castristes, provos, surrealistes, 
neodadaistes, anarquistes, el govern sud-vietnamita, els 
seus amos nordamericans, el govern nord-vietnamita, 
els arquitectes, els existencialistes, els capellans i els sit¬ 
uacionistes expulsats. 

I, així, de la idea del treball a la idea de vida, del temps 
de treball, d’oci, de producció, de mercaderies, nous 
mòbils, cotxes, farinetes, aeromodelisme, viatges a la 


misèria dels altres, al temps de l’homo ludens i no se 
m’extraviïn pensant en un ésser humà amb barba de 
tres dies, serrell pringós, ungles grogues davant d’una 
màquina escurabutxaques “escalfant la màquina” i assa¬ 
borint l’acte sublimat de ficar monedes en una ranu¬ 
ra. Parlem de l’home i la dona juganers de Huizinga . 

El nou isme va néixer amb vocació de desaparèixer 
molt abans que les galeries, i els ulleres-de-pasta i els 
erudits de l’art ho concentressin tot en una exposició 
que convertís el situacionisme en espectacle cultural 
del segle XX. “La IS no vol tenir un lloc en un edifici 
artístic cultural, sinó que ho mina subterràniament” 
(LCAE 142). Això i el rebuig més absolut dels paràsits 
deixeblepulars, dels neteja-babes culturals que després 
escriuen memòries que exorcitzen el passat amb un xec 
d’una gran editorial. Persones autònomes. Escrivien en 
el número 1 de la seva revista: “La cultura és declarada 
un cadàver ambulant; la política, una caseta de fira; 
la filosofia, una llista de doctrines passades de moda; 
l’economia, un truc; l’art, mereixedor només de pillat¬ 
ges; els drets legals, una renúncia; la llibertat de premsa, 
un límit consensual del discurs del real i el possible.” 

I, of course , els donen estopa als aquells que els 
precedien i al seu assentament en la cultura oficial: 

“L’èxit del surrealisme resideix per molts en el fet que la 
ideologia d’aquesta societat, en la seva faceta més mod¬ 
erna, ha renunciat a una jerarquia estricta de valors fac- 
ticis, però se serveix obertament de l’irracional i dels 
residus surrealistes.” (Informe sobre la construcció de 
situacions, juny de 1957). 

Imagineu per un moment Breton assaltat en els car¬ 
rers de Montparnasse per un grup de borratxos que 
l’insulta, gargoteja i li demana diners. Imagina Breton 
passant de llarg sense mirar, gairebé avergonyit. Imag¬ 
ineu Breton perdent un tren. 


4. PRENC ELS MEUS DESITJÓS PER REALI¬ 
TATS PERQUÈ CREC EN LA REALITAT DELS 
MEUS DESITJÓS 

Els situacionistes advocaven per la supressió de l’art i 
la fi del treball, un canvi d’escenaris que aniquilaria als 
personatges en una tragèdia i portaria la vida les per¬ 
sones reals. 

Contra l’art fragmentari, serà una pràctica global que 
contingui alhora tots els elements utilitzats. Aquesta 
idea tendeix naturalment a una producció col·lectiva 
i sens dubte anònima (en la mesura que, en no em¬ 
magatzemar les obres com mercaderies aquesta cultura 
no estarà dominada per la necessitat de deixar petjada). 
L’experiència situacionista es proposava una revolució 
del comportament i un urbanisme unitari dinàmic, 
susceptible d’estendre’s a tot el planeta, i de propagar- 
se seguidament a tots els planetes habitables. 

Alliberat així de tota responsabilitat econòmica, de totes 
els seus deutes i culpabilitats cap al passat i el proïsme, 
l’home disposarà d’una nova plusvàlua incalculable en 
diners perquè no la pot reduir a la mesura del treball 
assalariat: el valor del joc, de la vida lliurement con¬ 
struïda. L’exercici d’aquesta creació lúdica és la garantia 
de la llibertat de cadascun i de tots en el marc de l’única 
igualtat garantida amb la no explotació de l’home per 
l’home. L’alliberament del joc és la seva autonomia cre¬ 
ativa, que supera la vella divisió entre el treball imposat 
i l’oci passiu. 

5. L’URBANISME UNITARI I LA PSICOGE- 
OGRAFÍA 

L’urbanisme unitari no consistia en una sola forma 
de destrossar el litoral i en una deontologia del roba¬ 
tori i la violència. Es tractava d’una crítica global de 
l’urbanisme espectacular, en tant que espai alienat a la 
vida quotidiana en ser-li imposada una especialització - 
forjada sobre l’existent divisió del treball- i un estranya¬ 
ment de l’entorn (Devesa dixit). La crítica situacionista 
a l’urbanisme buscava una ciutat social i lúdica en la 
qual el joc, la imaginació i la participació social en la 
seva construcció fossin un fet. La intervenció pràctica 
en la ciutat per part dels situacionistes es concretava 
en la psicogeografia i la pràctica de la deriva. Aquesta 
pràctica descafeïnada en el trànsit de bars de la jov¬ 
enalla nocturna, combinava l’aleatori, en això que és 
l’actual sintonia de la campanya de turisme de la Junta 
, el “deixar-se dur” a través del paisatge urbà. Tot això 
connectant-lo amb unes suposades variables psicoge- 
ogràfiques que influirien en la deriva de maneres dif¬ 
erents segons les persones i les mateixes condicions de 
l’entorn urbà. 


6. EL 68 (UI!) 

No serà fins a 1966, en fer-se un grup d’estudiants prop¬ 
ers a les tesis situacionistes amb el control de la secció de 
la Unió Nacional d’Estudiants de França d’Estrasburg, 
quan els situacionistes es donin a conèixer a la soci¬ 
etat francesa. L’anomenat “escàndol d’Estrasburg” es va 
produir en publicar-se un text de Mustapha Khayati, 
sobre la misèria de la vida estudiantil considerada sota 
els seus aspectes econòmic, polític, psicològic, sexual i 
intel·lectual amb el rerefons del sindicat. 

Després van venir les depuracions eixelebrades dins del 
grup, l’explosió del 68 parisenca, el moviment de les 
ocupacions i els enragés, la “literatura del 68” (eminent¬ 
ment situacionista), més pel·lícules de Debord i l’oblit 
per al moviment que va acabar a mitjan any 1972. De 
tots els grafittis que van dignificar les parets de París, 
Debord va afirmar que el més bell va ser: “RÀPID”. 

El període que intervé entre la publicació del text de 
Khayati i les revoltes de maig del 68 serà el de major 
rellevància pública de la I.S. El seu paper no va ser tan 
rellevant com els hauria agradat que anés. Algunes de 
les seves idees i consignes van quallar en una part del 
moviment estudiantil i es van poder veure innombra¬ 
bles pintades amb lemes situacionistes. El 1972 es dis¬ 
solia amb la publicació d’un text, co signat per Debord 
i Gianfranco Sanguinetti, en el qual feien balanç de 
l’obra dels situacionistes i declaraven oberta una nova 
època en la qual les idees situacionistes s’estendrien i 
donarien lloc a un fort corrent revolucionari que can¬ 
viaria el món. 

Total, com deien en un qüestionari situacionista: “Uns 
pocs més que el nucli inicial d’escamot de Sierra Maes- 
tra però amb menys armes. Uns pocs menys que els 
delegats que van estar a Londres el 1864 per fundar 
l’Associació Internacional de Treballadors, però amb 
un programa més coherent. Tan ferms com els grecs de 
les Termòpiles però amb un avenir millor”. ■ 






Humor 

El nivell de paranoia mediàtica 
que es viu a l'Estat amb ETA és 
tant gran que sovint es donen 
situacions com aquesta ... 


Així estan les coses a l'Estat Espanyol. Hem arribat al punt de que després de que un militar 
membre d'un partit nazi assassini a un jove antifeixista, els mitjans diguin que els joves que 
surten al carrer a protestar ho fan induïts i instruïts per ... endevineu-ho... ETA!!! (increïble i cert!) 




... alguns viuen al límit, posseïts 
per l'obsessió etarra... 


•</ ' 7 /-< 




Un cas diferent és el dels Eskorbuto. Els van detinguts 
a Madrid per tinença de material que feia "apologia del 
terrorisme". Van demanar ajuda a les xarxes de suport 
als presos bascos, que actuen en detencions de 
membres d'ETA, però els van negar tal 'status'. Així va 
néixer la cançó "A la mierda el País Vasco" 


... o potser no, i aquest còmic és obra 
de... mmm...no se, no se... ETA!? 

http://abd-el-krim.blogspot.com 


Dins del camp de l'impostura 
etarra , va haver-hi un membre 
del PP que es va autosegrestar 
durant 24 hores. Un de Basta Ya! 
cremava mobiliari urbà i es pintava 
amenaces a ell mateix. Ho 
reivindicava tot en nom d'ETA. 


Algunes bandes de l'est han 
utilitzat el nom de la banda armada 
per fer els seus 'negocis'... 


Com sempre, apareix qui usa l'art de la picaresca i l'estafa... 
Serveixi d'exemple el futbolista català d' Osasuna Àlex 
Fernàndez. Tot etílic en un Bar de Mallorca, celebrant un empat 
(si senyor, com un campió!) i liant-la com déu mana, va dir-li al 
cambrer que tenia amics d'ETA i que si no els deixava continuar 
la festa els avisaria i aquests acabarien no amb la festa, sinó 
amb el Bar... 


Els autèntics estafadors són però polítics i mitjans... 


... que darrere 
d'ETA amaguen 
tots els mals 
d'una societat 
com la nostra; 
misèria, atur, 
precarietat 
laboral, 
drogoaddiccions 
, marginació... 


... això sí, més jeta va tenir el propietari del local, que anys 
després va reclamar compensacions perquè deia que la 
clientela li era escassa per por.. 

“La sardana no mola” 

i altres històries de la cultura tradicional 



L a defensa de la llengua és una lluita que comença a ser assumida pel moviment llibertari arreu dels Paï¬ 
sos Catalans, però segueix haven-ti fortes reticències davant de qualsevol altre aspecte que formi part 
de la lluita per f alliberament nacional. Un bon exemple n és la defensa de la cultura popular i tradicional 
catalana. 

En certs sectors llibertaris (especialment urbans), m’he trobat sovint amb el discurs que la cultura popu¬ 
lar en condicions de llibertat evoluciona constantment i que no té sentit intentar conservar cap expressió 
cultural del passat com si fos una peça de museu. Fins aquí tot bé; el problema és que molts cops aquest 
argument amaga cert menyspreu envers la cultura tradicional, altrament coneguda amb la repulsiva i poc 
tendenciosa paraula “folklore” (quants cops hem sentit a dir que la sardana és una merda?). S’argumenta 
que la cultura ha de ser lliure i que dependrà únicament de la lliure elecció de cada individu, el tipus de 
cultura que es durà a terme, sense donar-li importància al caràcter dels diferents tipus d’expressió cultural. 
D’entrada, sembla que tots els tipus d’expressió culturals lliures i populars haurien de ser igual de vàlids, 
però cal tenir en compte la realitat actual, on la cultura és un producte més de consum i tendeix a aïllar els 
individus, i es converteix en una nova forma d’alienació. La cultura ha esdevingut un privilegi dels creadors, 
els “artistes”; la resta ha de limitar-se a ser-ne espectadors passius. Les noves tecnologies ens donen la ilusió 
d’una cultura post-televisiva on les persones tornen a interactuar i unir-se més que mai, però res més lluny 
de la realitat: les persones passen més temps que mai davant les pantalles, aproximant-se cada cop més al 
món virtual de Matrix. En contraposició, la cultura tradicional és igual de participativa per a tothom, uneix 
les persones d’una forma real i directa (sí, en el món físic i real dels sentits i les emocions), traspassant les 
barreres intergeneracionals, i a més... no depèn de l’encisadora tecnologia perpetrada pel sistema capitalista. 
Per tot això, el folklore pot resultar una eina de lluita immillorable contra l’alienació cultural. En el con¬ 
text actual, reivindicar la defensa d’una cultura tradicional en vies d’extinció fora d’ambients rurals, esdevé 
polític. Per tant, trenco una llança a favor de la cultura tradicional, i de la catalana en concret, perquè és 
la pròpia d’aqui, i si no la impulsem nosaltres, ningú més ho farà, el món perdrà en diversitat, i el procés 
d’homogeneització cultural a escala planetària imposat pel capital ens haurà vençut una batalla més. Amb 
això no estic reivindicant la conservació inalterable del nostre folklore, ans al contrari, sempre hi haurà 
coses per millorar i reinventar, coses amb connotacions autoritàries, religioses o sexistes per suprimir, i coses 
d’altres cultures per fusionar; però abans que res, cal aprendre a valorar-ne la seva gran riquesa, i per valorar¬ 
ia cal coneixer-la, participant-hi de primera mà. Hi ha tot un món per descobrir més enllà de la sardana 
i la barretina! (malgrat que la majoria sigui l’únic que coneix). També és cert que en alguns pobles, el seu 
folklore s’ha institucionalitzat i/o mercantilitzat, però aquesta no és raó per rebutjar-lo, ans raó de més per 
reinventar-lo i retornar-li l’esperit popular. 

No és casual que el flamenc ens sigui tan conegut en la nostra terra, 
ja que l’Estat espanyol l’ha adoptat com a propi de la “cultura es¬ 
panyola” i Tha extès arreu del seu territori. Tampoc és casual que la 
música indie-pop anglosaxona sigui tan popular entre la nostra jov¬ 
entut, amb festivals multitudinaris a Benicàssim o Barcelona, ja que 
resulta indestriable del mercat que l’ha impulsada. En canvi, els gar- 
rotins, les glosses i les nyacres, pròpies de la nostra terra, ben pocs 
saben ja què són, ignorant-ne la seva vàlua: són cançons cantades 
a coro amb estrofes de rimes improvisades, que exerciten la imagi¬ 
nació i l’enginy d’aquells que les canten—sense escenaris—tothom 
hi pot participar espontàniament. 

Per tant, cal ser conscients dels mecanismes que utilitza el poder 
per imposar una cultura determinada que serveixi els seus objec¬ 
tius de lucre, supressió de la dissidència o uniformització cultural 
(imperialisme). Des del moviment llibertari, no ens podem limitar 
a l’endogàmia de la tradicional escena cultural “anarko-punk” (on 
el predomini de la llengua espanyola resulta certament sospitós). El 
folklore pot ser molt més PUNK. Així doncs, per molt malament 
que soni, no m’estaré de dir: EL FOLKLORE ÉS LLIBERTARI, 
menys botes de cuir i més espardenyes!! 


L’espardenyer de vetes negres 


Ressenyes 




^Chusma? 

A propósito de la quiebra del vinculo social, el final de la integración y la revuelta 
del otono del 2005 en Francia. 


Alèssi Dell’Umbria va escriure aquest llibret de prop de 150 pàgines per intentar 
explicar la revolta social que s’esdevingué l’any 2005 a les banlieus franceses i que 
ha tingut petits rebrots en els anys posteriors. Es un escrit prou rigorós per a fer-se 
una idea dels motius que van conduir a aquesta situació. Situa aquests fets dins del 
procés de desintegració social i de reforçament del Leviatan de l’Estat que s’estén 
arreu d’Europa i del primer món. El llibre pretén plantejar un debat des d’una 
perspectiva revolucionaria en front al xantatge político-mediàtic. 

L’autor escriu des del coneixement que li comporta haver participat de la primera 
gran revolta de les banlieus esdevinguda a principis dels 80, i com a observador de 
l’apartheid social que s’esdevé a l’estat francès enfront els migrants que viuen en 
barris plens d’edificis creats per a fer desaparèixer la sociabilització entre els que hi 
viuen, esdevenint el carrer com un punt de trobada i d’escola, i els grups d’afinitat 
esdevenen bandes. 

Es un llibre interessant per a conèixer aquesta societat que crema de tant en quan 
encenen revoltes per culpa d’una exclusió social reflectida en els barris d’habitatges 
de protecció oficial on viuen. 

Col·laboracions 


COMPANY ANGIOLILLO 
‘IN MEMORIAM’ 

Miquel-Dídac Pinero 


M ichele Angiolillo Lombardi va aconseguir amb 
un magnicidi la retirada colonial espanyola de 
Cuba, Filipines i Puerto Rico 

«El acto de Angiolillo solo es comparable con el at- 
entado producido en Sarajevo contra el archiduque y 
heredero de la corona, Francisco Fernando, a manos 
de Gavrilo Princip, que provoco en 1914 la Primera 
Guerra Mundial.» (Frank Fernàndez) 

Fa cent deu anys, el diumenge 8 d’agost de 1897, 
a l’estació termal de Santa Àgueda (Arrasate) el 
company Michele Angiolillo Lombardi (Foggia, 
05/06/1871 - Bergara, 20/08/1897) executà a tirs 
de revòlver el president del Consell de Ministres es¬ 
panyol, Antonio Cànovas del Castillo, un conegut 
reaccionari, campió de la guerra colonial i responsa¬ 
ble de la tortura i de l’execució dels confinats al cas¬ 
tell de Montjuïc (Barcelona). El company Angiolil¬ 
lo, admirat a Catalunya i a les colònies espanyoles, 
era amic d’un líder independentista portorriqueny, 
el doctor Ramon Emeterio Betances (08/04/1827- 
18/09/1998), que participà en el crit de Lares (Fern¬ 
àndez, Frank: La sangre de Santa Àgueda: Angiolillo, 
Betances y Cànovas, Miami, Universal, 1994), va ser 
jutjat en consell de guerra el 14 i el 15 d’agost en un 
procés militar sumaríssim, va ser condemnat a mort 
i li donaren garrot el 20 d’agost de 1897, al pati de 
la presó de Bergara (llegiu c Jo també haguera volgut 
cridar Germinal!’, Koldo Izaguirre, Barcelona, Virus 
Editorial 2006, edició original en basc l’any 1998). 
En morir va cridar: «Germinal!» (en naixeran altres 
de nous justiciers vers la primavera anarquista del 
proletariat). Actualment, segons els companys mal¬ 
lorquins d’Anarcoefemèrides, la presó de Bergara està 
ocupada per un gaztetxe i cada any, en l’aniversari de 
la seva execució al garrot, el 20 d’agost, hi ha gent 
que col·loca roses roges al cementiri. 

El company Angiolillo va actuar en la lògica bakun- 
inista de transformar el moviment pacifista obrer 
contra les guerres colonials en un mateix combat 
proletari. La resposta als martiris de Montjuïc de 



1896 i l’alliberament de les colònies insurgents de 
Cuba, Filipines i Puerto Rico, encara que finalment 
van canviar el domini espanyol per l’imperialisme 
nord-americà, el mateix pentagonisme que va pac¬ 
tar amb el general Franco i que va guiar la Segona 
Restauració Borbònica del Regne d’Espanya, trans¬ 
formant l’antic imperi hispà en una colònia nord- 
americana, ja que la democràcia burgesa espanyola és 
una creació de l’Administració nord-americana. Tot 
plegat no desmereix l’acció exemplar del magnicidi 
de Santa Àgueda. 

La influència del pensament de K. Marx i F. En- 
gels contra el concepte bakuninista d’ajuntar allib¬ 
erament nacional i revolució social en el moviment 
llibertari peninsular per mitjà de la influència de la 
CGT francesa en la CNT i la doctrina del sindical¬ 
isme revolucionari de George Sorel (1847-1922), 
que també va influir en la socialdemocràcia russa i 
en V.I. Lenin i els primers bolxevics (especialment en 
els escrits sobre història del nostre moviment obrer, 
sobretot per part de Josep Peirats i el seus deixebles 
del grup Anselmo Lorenzo de Madrid, com ara Juan 
Gómez Casas), va deixar de banda la figura exem¬ 
plar i coherent d’Angiolillo, un anarquista i obrerista 
revolucionari que va participar de manera definitiva 
en els moviments insurgents per la independència 
de les colònies espanyoles d’Ultramar. Mentre a Cat- 

alunya, a mesura que s’imposà 
Thegemonia anarcosindicalista es 
va perdre el record del pensament i 
Facció d’Angiolillo, a Euskal Her- 
ria les noves generacions admiren 
aquest company que va unir rev¬ 
olució proletària i alliberament 
nacional vers l’anarquia al crit de 
«Germinal!», en que el subjecte 
històric del proletariat dirigeix els 
processos independentistes en¬ 
front tota mena d’imperialisme, 
neocolonialisme o creació d’un 
nou estat capitalista de la burgesia 
nacional i el clergat. El gran mèrit 
del company Michele Angiolillo 
va consistir que d’un cop va acon¬ 
seguir aturar la guerra colonial es¬ 
panyola que va matar la joventut 
obrera i pagesa cridada al servei 
militar obligatori per assassinar 
insurrectes de les colònies. Glòria 
al company Angiolillo. ■ 



Resum d’activitats realitzades 


Coincidint amb la publicació de l’anterior número de La Rosa dels Vents, es va celebrar la Diada de 
l’Onze de Setembre. Negres Tempestes, Catarko, Acció Autònoma i diferents individualitats van ser-hi 
present mitjançant l’organització del Bloc Negre de la manifestació de la tarda. El Bloc va anar situat dar¬ 
rera la pancarta “Mani qui mani, antiautoritaris sempre! Persones lliures per pobles lliures” i es van cridar 
diferents eslògans com ara “Ni Espanya, ni França, ni Estat Català” o “Visca la Terra, mort a l’Estat”. 
No va faltar el ja tradicional “karaoke revolucionari” que va amenitzar la manifestació. L’acte va acabar al 
Fossar de les Moreres amb el cant de A les Barricades i Els Segadors. 

A Reus, la CGT també va sortir al carrer aquesta Diada. Sota el lema “Pobles lliures, persones lliures”, van 
participar en la manifestació d’aquesta localitat del Baix Camp. 

Ja durant el mes d’octubre, Negres Tempestes va engegar la Segona Edició del Certamen de Contes An¬ 
tiautoritaris “La Rosa dels Vents” amb el que es pretén difondre els ideals llibertaris i l’ús del català en 
totes les seves variants dialectals. Quan surti publicada aquesta revista, haurà acabat el termini de lliura¬ 
ment de contes. El propòsit del col·lectiu és publicar el llibre a mitjans d’abril. Aprofitem per recordar als 
participants que rebran un exemplar gratuït del llibre com agraïment per la seva participació. 

Durant aquests quatre mesos, Negres Tempestes ha coorganitzat amb diferents col·lectius, centres socials 
i ateneus més de deu presentacions-debats del llibre Anarquisme i alliberament nacional (reeditat el juliol 
d’aquest any). Les presentacions s’han realitzat en diferents indrets de la geografia dels Països Catalans 
(Sants, Granollers, València, Sabadell, Castellserà, Girona, Berga, Tarragona, Alacant, Canals, Alcoi, 
Gràcia i el Poble Sec) i hi han participat prop de 400 persones. 

Al mes de febrer, s’estarà desenvolupant les Jornades Llibertaries de Sants, on el col·lectiu Negres Tem¬ 
pestes participa juntament amb l’Ateneu Llibertari de Sants i el CSOA “La Farga”. 





contra tota explotació 
contra tota autoritat 























